ইবরাহিম খান ফতেহ জঙ্গ
ইবরাহিম খান ফতেহ জঙ্গ (ফার্সি: ابراهیم خان فتح جنگ ) হলেন সুবাহ বাংলার একজন প্রখ্যাত প্রশাসক। তিনি ছিলেন একজন উদারমনা শাসক এবং মাসুম খান ও অন্যান্য জমিদার ও বিদ্রোহীদের মুক্তির বিষয়ে মুঘল দরবারে বিশেষ ভূমিকা পালন করেন। তিনি ছিলেন শাহজাহানের স্ত্রী নূরজাহানের ভাই। ১৬২৩ সালে মুঘল সম্রাট জাহাঙ্গীরের সাথে তার পুত্র যুবরাজ শাহজাহানের রাজ্য নিয়ে সমস্যার সৃষ্টি হয় এবং যুবরাজ বিদ্রোহ করে সম্রাটের বিরুদ্ধে যুদ্ধ ঘোষণা করেন। এর সূত্র ধরে ১৬২৪ সালে রাজমহলের যুদ্ধে বিদ্রোহী যুবরাজ শাহজাহান মুঘল বাহিনীর সাথে সংঘর্ষে লিপ্ত হন যাতে মুঘল বাহিনীকে নেতৃত্ব দেন সুবাহদার ইবরাহিম খান ফতেহ জঙ্গ এবং এই যুদ্ধক্ষেত্রেই ইবরাহিম খান ২০ এপ্রিল মৃত্যু বরণ করেন। রাজমহলে তার সমাধি সৌধ রয়েছে।